钦定古今图书集成/明伦汇编/氏族典/第470卷 > 《凌迪知万姓统谱》 > 盖宽饶
## 钦定古今图书集成/明伦汇编/氏族典/第470卷 > 《凌迪知万姓统谱》 > 盖宽饶

按《汉书盖宽饶传》：“宽饶字次公，魏郡人。明经，为郡文
学，以孝廉为郎，举方正，对策高第，迁谏大夫，行郎中
户将事。劾奏卫将军张安世子侍中彭祖不下殿门，
并连及安世居位无补。彭祖时实下殿门坐举奏大
臣非是，左迁为卫司马。宣帝以为大中大夫，擢司隶
校尉，刺举无所回避。公卿贵戚皆恐惧，莫敢犯禁，京”
师为清。宽饶为人刚直，好言事刺讥，奸犯上意。上以
其儒者，优容之，然亦不得迁，同列后进或至九卿。宽
饶自以行清能高，有益于国，而为凡庸所越，愈失意
不快，数上疏谏争。是时，上方用刑法，信任中尚书宦
官，宽饶奏封事。书奏，上以宽饶怨谤终不改，下其书
中二千石。时执金吾议，以为宽饶指意欲求䄠，大逆
不道，遂下宽饶吏。宽饶引佩刀自刭北阙下。